આ સ્પર્ધામાં પૂર્વનિર્ધારિત ધારાધોરણ અને ડિઝાઇન મુજબ રેસિંગ કાર હોય છે. આ સ્પર્ધા સતત સાતમા વર્ષે સફળતાપૂર્વક યોજાઇ હતી. તેમાં વિદ્યાર્થીઓના ઇનોવેશન અને ટેકનોલોજીને લગતા વિવિધ આઈડિયાનો સમન્વય જોવા મળ્યો હતો. મહારાષ્ટ્રની પીપરી ચીચવડ કોલેજ ઓફ એન્જિનિયરિંગ પ્રથમ સ્થાને જ્યારે જીટીયુ મોટર સ્પોર્ટ્સ ટીમ બીજા સ્થાને રહી હતી. કુલ ૨૭ ટીમો ફાઇનલ રાઉન્ડ સુધી પહોંચી શકી હતી. જીટીયુની ટીમની આ સિદ્ધિ યુનિવર્સિટી માટે જ નહીં પરંતુ સમગ્ર ગુજરાત માટે ગૌરવની બાબત છે. ભવિષ્યમાં જીટીયુના વિદ્યાર્થીઓ આવી વધુને વધુ સ્પર્ધાઓમાં ભાગ લે તેના માટે યુનિવર્સિટી તમામ પ્રકારના પ્રોત્સાહનો પુરા પાડશે તેવું આશ્વાસન ડૉ. શેઠે આપ્યું હતું.